אישה בשנות השישים לחייה שבנה מוכר למשטרה נפצעה באורח בינוני עד קשה מירי שבוצע לעברה - עו"ד אסף דוק ⭐️
חזרה לעמוד הראשי | חדשות פלילים ומשפט | אישה בשנות השישים לחייה שבנה מוכר למשטרה נפצעה באורח בינוני עד קשה מירי שבוצע לעברה
אישה כבת 63 נפצעה כבינוני-קשה, כתוצאה מירי שביצעו לעברה שלושה רעולי פנים שארבו. המשטרה מוסרת שבנה מוכר למשטרה וכי האירוע הוא על רקע פלילי.
האישה נורתה בחניית ביתה ונפצעה בפלג גופה התחתון. היא פונתה במצב בינוני עד קשה לבית החולים בעיר על ידי צוותי מד”א שהוזעקו למקום וטופלה ביחידת טראומה. על פי חקירה ראשונית עולה שבעת שירדה לחנייה, בשעות הערב המוקדמות, היא נפלה למארב של שלושה רעולי פנים אשר ירו עליה ולאחר מכן נמלטו רגלית מהמקום. נסיבות המקרה עדיין לא ברורות, אמנם במשטרה נמסר שבנה מוכר להם מתחום עבירות הסמים, אלימות ורכוש והרקע לאירוע הוא פלילי. המשטרה החלה בסריקות בחיפוש אחר חשודים ובחקירה במישור המודיעיני.
סעיף 329(א)(2) לחוק העונשין קובע עד 20 שנות מאסר לאדם המנסה להטיל באדם אחר מום או לגרום לו לחבלה חמורה באמצעות קליע, סכין, אבן או נשק מסוכן או פוגעני אחר.
כמו כן, לפי סעיף 305 בחוק העונשין, המנסה לגרום לאדם אחר למות שלא כדין, עונשו עשרים שנה מאחורי סורג ובריח.
חבלה בכוונה מחמירה | עבירת ניסיון רצח | עונש על חבלה בכוונה מחמירה | עונש על ניסיון רצח